Čārlzs Bārklijs
Čārlzs Veids Bārklijs (angļu: Charles Wade Barkley; dzimis 1963. gada 20. februārī Līdsā, ASV) ir bijušais amerikāņu basketbolists, spēlēja spēka uzbrucēja pozīcijās. 1984. gada NBA draftā viņu izraudzījās Filadelfijas "76ers" ar kopējo 5. kārtas numuru. NBA karjeras laikā no 1984. līdz 2000. gadam viņš spēlēja trijos dažādos NBA klubos: Filadelfijas "76ers" (1984—1992), Fīniksas "Suns" (1992—1996) un Hjūstonas "Rockets" (1996—2000). Karjeras laikā 11 reizes piedalījās NBA visu zvaigžņu spēlē (1987—1997), 1993. gadā tika atzīts par līgas vērtīgāko spēlētāju. 2006. gadā tika uzņemts Džeimsa Neismita piemiņas basketbola slavas zālē. 1996. gadā tika nosaukts par vienu no 50 izcilākajiem NBA spēlētājiem visā līgas vēsturē. Kopā ar ASV izlasi izcīnīja zelta medaļas gan 1992. gada, gan 1996. gada vasaras olimpiskajās spēlēs.